**Előterjesztés**

**Hévíz Város Önkormányzat Képviselő-testületének**

**2018. augusztus 30-ai rendes nyilvános ülésére**

**Tárgy:**  Hévízi Turisztikai Nonprofit Kft. 2018 első félévi beszámolója, mérleg és eredmény-kimutatással, könyvvizsgálói jelentéssel,

**Az előterjesztő:** Papp Gábor polgármester

**Készítette:** Horváth Orsolya ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévízi Turisztikai Nonprofit Kft Felügyelő Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Hévízi Turisztikai Nonprofit Kft. 2018. évi üzleti tervét Hévíz Város Önkormányzat Képviselő-testülete a 316/2017. (XII.14.) határozattal fogadta el, majd módosította a 84/2018. (IV.12.) határozattal. Az üzleti terv módosítása nem érintette a tervezett kiadás és bevétel fő összegét, csak feladat átcsoportosítás történt.

Az ügyvezető igazgató elkészítette a gazdálkodásra vonatkozó szakmai beszámolóját. Az üzleti tervben tervezett 135 millió forint bevételből már teljesült 94 millió forint. A tervezett 2017. évi tartalékból igénybe lett véve a teljes 10 millió forint. Hévíz Város Önkormányzata a tervezett 75 millió forintos támogatásból teljesített 55 millió forintot. A szolgáltatók imázs kampány hozzájárulás tervezett 38 millió forintos előirányzata majdnem 50 százalékban teljesült, míg a tervezett 12 millió forintos vállalkozói bevételből 10,6 millió forint már realizálódott a beszámolási időszak végére.

A társaság szakmai beszámolója tartalmazza a bevételek és kiadások részletes kimutatását, melyből lehet látni azt, hogy mely célcsoport területekre mekkora összegű marketing kiadás merült fel. A beszámoló szövegesen is indokolja, hogy mind belföldön illetve külföldön mely területeken jelentek meg különböző kampányokkal, melyek Hévízre hívták fel az érdeklődők figyelmét.

A szakmai beszámoló külön részletezi a működési költségek tervezett és tényleges teljesítési összegeit. A társaság működéséhez összesen 20 millió forint volt a tervben, melyből a beszámolás napján 9,1 millió forint került felhasználásra. A tervezett marketing költségek 115 millió forintos előirányzatánál a teljesítés 48,5 millió forint. Az időarányos teljesítéshez képest ez jelentősen kevesebb, de a fizetések minél későbbi időpontban történő teljesítése miatt jelentkezik ez a viszonylag alacsony teljesítési szint.

A társaság a félévet 32.210 ezer forint pozitív eredménnyel zárta. Ezt az eredményt természetesen nem tudják év végén is biztosítani, mert a második félévre ütemezett kiadásokat mindenképpen teljesíteni kell, így várhatóan csak az üzleti tervben tervezett minimális pozitív eredmény várható az év végére.

A társaság források és eszközök értéke az előző évi 35.077 ezer forinttal szemben 61.982 ezer forint. Ezt a nagymértékű emelkedést szintén a kifizetések átütemezése eredményezte. A társaság a beszámoló készítésének időpontjában 56.804 ezer forint likvid pénzeszközzel rendelkezett.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzatának Képviselő-testülete, mint az Hévízi Turisztikai Nonprofit Kft 49 %-os tulajdoni részaránnyal rendelkező tulajdonosa a társaság könyvvizsgálói jelentéssel ellátott 2018. első félévi gazdálkodásáról szóló beszámolóját elfogadja. A 2018. június 30-ai állapotnak megfelelően az eszközök és források értékét egyezően 61.982 ezer forint összegben, valamint a 2018. első félévi adózott pozitív eredményét 32.210 ezer forint összegben jóváhagyja.

1. Hévíz Város Önkormányzat Képviselő-testülete felkéri polgármestert, hogy az Hévízi Turisztikai Nonprofit Kft ügyvezetőjét a beszámoló elfogadásáról értesítse.

Felelős: Papp Gábor polgármester

Határidő: 2018. szeptember 7.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Horváth Orsolya | Ügyvezető igazgató |  |  |
| Vecsera Jánosné | könyvvizsgáló |  |  |