**ELŐTERJESZTÉS**

**Hévíz Város Önkormányzat Képviselő-testülete**

**2018. augusztus 30-i rendes nyilvános ülésére**

**Tárgy:** Hévíz-Balaton Airport Kft. 2018. első félévi beszámolója, mérleg, eredmény-kimutatással, könyvvizsgálói jelentéssel

**Az előterjesztő:** Papp Gábor polgármester

**Készítette:** Benkő Attila Hévíz-Balaton Airport Kft ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

Hévíz-Balaton Airport Kft Felügyelő Bizottsága

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

A Hévíz-Balaton Airport Kft 2012-ben kezdte meg működését. Az elmúlt években a gazdasági társaság működése csak úgy volt biztosítható, hogy a tulajdonos és a központi költségvetés mindig biztosított számára támogatást. A gazdasági társaság működését a saját bevételén kívül ez évben is elsősorban a támogatások biztosították.

A támogatásoknál a társaság 200 millió forinttal számolt az üzleti tervben, melyből az első félévben teljesült 50 millió forint, melyet a tulajdonos biztosított a 2018. évi költségvetéséből, de ebből 46,5 millió forint a 2017. évi szállítói állományra lett elszámolva, így csak 3,5 millió került elszámolásra a 2018. évi kiadásokra. A központi költségvetésből igényelt támogatás 240 millió forint volt, melyből 200 millió forint teljesült augusztus 3-án.

A reptér likviditását úgy lehetett az első félévben biztosítani, hogy nem nagy mértékben de szükséges volt likviditási hitelt igénybe venni. A hitel visszafizetésre került, amikor a központi támogatás megérkezett és jelenleg is van a működéshez a társaságnak likvid pénzeszköze.

A második félévben a társaság csak a jelenlegi készleteivel tud számolni és a saját bevételeivel. A saját bevételek ugyanakkor csak részben tudják biztosítani a folyamatos működéshez szükséges forrásokat. A központi költségvetésből kapott támogatás várhatóan év végéig tudja biztosítani a reptér folyamatos likviditását, de ehhez mindenképpen továbbra is érvényesítenie kell a folyamatos takarékosságot.

A társaság az első félévet 110.709 ezer forint negatív eredménnyel tudta zárni, ez az eredmény a saját tőke jelentős mértékű csökkenését eredményezte. A Képviselő-testület ezzel kapcsolatban július 20-án hozta 169/2018. (VII.20.) döntést. Év végére a társaságnak mindenképpen pozitív eredmény elérése a cél, hogy a jövő évet biztosabb alapokkal tudja indítani.

Az előterjesztés mellékletét képező beszámoló részletesen indokolja a bevételeket és kiadásokat, valamint indokolja a mérleg és eredmény-kimutatást.

A döntéshez egyszerű szótöbbség szükséges.

**I.**

**HATÁROZATI JAVASLAT**

**(amely a Hévíz-Balaton Airport Kft …../2018. (……….) számú alapítói határozata )**

1. Hévíz Város Önkormányzat Képviselő-testülete a Hévíz-Balaton Airport Kft a társaság 2018. első félévi gazdálkodásáról szóló beszámolóját elfogadja. 2018. június 30-i fordulónapnak megfelelően az eszközök és források értékét egyező végösszegét 88.340 ezer forint összegben, valamint az eredményt -110.709 ezer forint negatív eredménnyel jóváhagyja.
2. A Képviselő-testület felkéri polgármestert, hogy a Hévíz-Balaton Airport Kft ügyvezető igazgatóját a döntésről értesítse.

Felelős: Papp Gábor polgármester

Határidő: 2018. szeptember 7.

I**II.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Szintén László | Közgazdasági osztályvezető / pénzügyi ellenőrzés |  |  |
| dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Benkő Attila | Hévíz-Balaton Airport Kft ügyvezető igazgató  előterjesztés készítője |  |  |
| Vecsera Jánosné | könyvvizsgálója |  |  |